**Ad. 3: Behovet for fokus på sikring af implementering, retssikkerhed og kvalitet**.

26. marts 2023

RIFT og mange andre har rigtigt mange gange peget på at sikring af implementering, retssikkerhed og kvalitet er en forudsætning, hvis Barnets Lov eller en ny lov skal kunne udmøntes

– så vi går ud fra, at I i oppositionen er opmærksomme på dette grundlæggende problem omkring Barnets lov, fordi der IKKE forud eller sideløbende er lagt op til implementeringsreform/ retssikkerhedsreform eller hvad vi kan kalde det.

Hertil kommer den kvalitetsreform, der skal til, hvis loven skal udmøntes:

Bedre uddannelse af de socialrådgivere, der skal udmønte loven

(evt. autorisationsordning, som DS selv støtter),

kvalitetssikring af Forældrekompetenceundersøgelserne (f.eks. ved en certificeringsordning som Psykologforeningen har udtalt sig positivt om)

og kvalitetssikring af andre indsatser

– herunder familiebehandling, som efter vores erfaring er yderst svingende i kvalitet og medvirkende årsag til at anbringelser bruges frem for hjælp til familierne.

 **JURIST PÅ OMRÅDET / RIFTS NETVÆRK om nogle af de generelle problemer med retssikkerheden i dag, som Barnets Lov IKKE løser:**Såvel advokater som jurister kan bevidne at de grundlæggende rettigheder ikke bliver overholdt i dag. Forældre (og børn) bliver ikke inddraget i henhold til retssikkerhedsloven, ikke partshørt i henhold til forvaltningsloven osv.

Den forskningsbaserede viden vi har om børn og forældre bliver ikke inddraget i de afvejninger der skal foregå som led i en afgørelsen i henhold til forvaltningsloven.

Måden at notere oplysninger i sagen på - notatpligten - er ensidig i forhold til et forrået syn på forældrene.

Oplysningen er sagen bliver dermed forvansket og unuanceret og ukorrekt. De er disse forråede oplysninger, der "plukkes" i når sagen oplyses til børn og unge udvalg.

Advokaterne er kun betalt for at deltage i børn og unge udvalg og efterfølgende retsinstanser og kun når forældrene har en lovkyndig ved deres side til møderne har de mulighed for at gøre indsigelse mod notaterne. Forældre, der er i risiko for at få anbragt deres børn, burde vederlagsfrit have ret til juridisk bistand i hele processen.

**Når alt dette er sagt har vi i stk. 1 vedhæftet fundet eksempler frem på, at retssikkerheden forringes i forhold til den i forvejen ringe retssikkerhed.**

**Vi håber, at I vil supplere eventuelle ændringsforslag til Barnets Lov med at kræve supplerende fokus på/ handlinger ift. at bedre retssikkerhed og kvalitet generelt med nødvendige omfattende indsatser, som peget på indledningsvis.**

**Vi mener som sagt, at der skal direkte kulegravninger og reformer til**

* **og i vores høringssvar**
* [del-1\_foreningen\_rift\_hoeringssvar\_Barnets-Lov.pdf](https://rift.center/onewebmedia/del-1_foreningen_rift_hoeringssvar_Barnets-Lov.pdf)
* **kan man supplerende finde konkrete forbedringsforslag vedrørende retssikkerheden i forhold til paragraffer i loven**
* **– supplerende de kommentarer og forslag, vi har bragt i pkt. 1 og pkt. 2 vedrørende henholdsvis forringelse af retssikkerheden med den nye lov og om de manglende forbedringer i loven om støtte til forældre.**

**På vegne af RIFT
Susanne Munck formand**